ddrg/super_eurlex huggingface dataset:
Euroopa Liidu Teataja L 084 , 27/03/1999 Lk 0001 - 0137



Komisjoni otsus, 23. veebruar 1999, millega võetakse vastu toiduainetes või nende pinnal kasutatavate lõhna- ja maitseainete register, mis on koostatud vastavalt Euroopa Parlamendi ja nõukogu 28. oktoobri 1996. aasta määrusele (EÜ) nr 2232/96 (teatavaks tehtud numbri K(1999) 399 all) (EMPs kohaldatav tekst) (1999/217/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 28. oktoobri 1996. aasta määrust (EÜ) nr 2232/96, milles sätestatakse ühenduse menetlus toiduainetes kasutatud või kasutatavate lõhna- ja maitseainete suhtes, [1] eriti selle artikli 3 lõiget 2, ning arvestades, et: vastavalt määruse (EÜ) nr 2232/96 artikli 3 lõikele 1 saadavad liikmesriigid aasta jooksul alates eespool nimetatud määruse jõustumisest komisjonile loetelu nende territooriumil turustatavatest lõhna- ja maitseainetest, mida on lubatud kasutada toiduainetes või nende pinnal; vastavalt kõnealuse määruse artikli 3 lõikele 2 kantakse teatatud lõhna- ja maitseained, mille õiguspärast kasutamist ühes liikmesriigis peavad tunnustama ka ülejäänud liikmesriigid, registrisse, mis on vastu võetud kõnealuse määruse artiklis 7 sätestatud korras; tunnistatakse, et praegu on teatavates liikmesriikides teatavate lõhna- ja maitseainete suhtes kehtestatud piiravad või keelavad meetmed; tunnistatakse, et selliseid piiravaid või keelavaid meetmeid, mis kehtivad käesoleva otsuse vastuvõtmise kuupäeval, võib jätkuvalt kohaldada kuni asjaomase aine hindamine on lõpetatud; kui liikmesriik tõdeb, et registrisse kantud lõhna- või maitseaine võib olla ohtlik inimeste tervisele, võib ta igal juhul kasutada määruse (EÜ) nr 2232/96 artikli 3 lõikes 3 sätestatud kaitsemeetmete menetlust; register on aluseks kõnealuse määruse artiklis 4 ettenähtud hindamisprogrammile, mis võetakse vastu kümne kuu jooksul alates registri vastuvõtmisest; käesolevas otsuses ettenähtud meetmed on kooskõlas alalise toidukomitee arvamusega, ON VASTU VÕTNUD KÄESOLEVA OTSUSE: Artikkel 1 Võetakse vastu otsusele lisatud lõhna- ja maitseainete register. Artikkel 2 Käesolev otsus on adresseeritud liikmesriikidele. Brüssel, 23. veebruar 1999 Komisjoni nimel komisjoni liige Martin Bangemann [1] EÜT L 299, 23.11.1996, lk 1. -------------------------------------------------- Register lõhna- ja maitseainetest, mille liikmesriigid on edastanud vastavalt Euroopa Parlamendi ja nõukogu 28. oktoobri 1996. aasta määruse (EÜ) nr 2232/96 (milles sätestatakse ühenduse menetlus toiduainetes või nende pinnal kasutatud või kasutatavate lõhna- ja maitseainete suhtes) artikli 3 lõikele 1 Vt komisjoni otsus 2002/113/EÜ, EÜT L 49, 20.2.2002, lk 1. --------------------------------------------------
Euroopa Liidu Teataja L 063 , 12/03/1999 Lk 0038 - 0038



Nõukogu otsus, 22. veebruar 1999, mis käsitleb Euroopa Majandusühenduse ning Costa Rica Vabariigi, El Salvadori Vabariigi, Guatemala Vabariigi, Hondurase Vabariigi, Nicaragua Vabariigi ja Panama Vabariigi vahelise koostöö raamlepingu sõlmimist (1999/194/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 113 ja 130y koostoimes artikli 228 lõike 2 esimese lausega ja lõike 3 esimese lõiguga, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: ühendus peaks oma eesmärkide saavutamiseks välismajandussuhete valdkonnas heaks kiitma koostöö raamlepingu Costa Rica Vabariigi, El Salvadori Vabariigi, Guatemala Vabariigi, Hondurase Vabariigi, Nicaragua Vabariigi ja Panama Vabariigiga, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ning Costa Rica Vabariigi, El Salvadori Vabariigi, Guatemala Vabariigi, Hondurase Vabariigi, Nicaragua Vabariigi ja Panama Vabariigi vaheline koostöö raamleping. Lepingu tekst on lisatud käesolevale otsusele. Artikkel 2 Nõukogu eesistuja esitab kõnealuse kokkuleppe artikliga 37 ettenähtud teate. Artikkel 3 Ühendust esindab kokkuleppe artikliga 33 moodustatud ühiskomitees Euroopa Ühenduste Komisjon, keda abistavad liikmesriikide esindajad. Artikkel 4 Käesolev otsus jõustub järgmisel päeval pärast selle avaldamist Euroopa Ühenduste Teatajas. Luxembourg, 22. veebruar 1999 Nõukogu nimel eesistuja H.-F. von Ploetz [1] EÜT C 77, 18.3.1993, lk 30. [2] EÜT C 255, 20.9.1993, lk 167. --------------------------------------------------
Nõukogu otsus,

22. märts 1999,

Euroopa Ühenduse nimel piirkondadevahelise koostöö raamlepingu sõlmimise kohta ühelt poolt Euroopa Ühenduse ja selle liikmesriikide ning teiselt poolt Lõuna-Ameerika lõunaosa ühisturu ja selle lepinguosaliste vahel

(1999/279/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikleid 113 ja 130y koostoimes artikli 228 lõikega 2 ja lõike 3 esimese alalõiguga,

võttes arvesse komisjoni ettepanekut, [1]

võttes arvesse Euroopa Parlamendi arvamust [2]

ning arvestades, et

vastavalt asutamislepingu artiklile 130u näeb ühenduse arengukoostööalane poliitika ette arengumaade säästvat majandus- ja sotsiaalarengu toetamist, nende sujuvat ja järkjärgulist integreerimist maailmamajandusse ning vaesusevastast kampaaniat neis riikides;

Euroopa Ühenduse nimel on soovitav kinnitada Madridis 1995. aasta detsembris alla kirjutatud piirkondadevahelise koostöö raamleping ühelt poolt Euroopa Ühenduse ja selle liikmesriikide ja teiselt poolt Lõuna-Ameerika lõunaosa ühisturu ja selle lepinguosaliste vahel,

ON TEINUD JÄRGMISE OTSUSE:

Artikkel 1

Käesolevaga kiidetakse ühenduse nimel heaks piirkondadevahelise koostöö raamleping ühelt poolt Euroopa Ühenduse ja selle liikmesriikide ning teiselt poolt Lõuna-Ameerika lõunaosa ühisturu ja selle lepinguosaliste vahel.

Lepingu tekst on lisatud käesolevale otsusele. [3]

Artikkel 2

Vastavalt lepingu artiklile 26 on nõukogu eesistuja koostöönõukogu eesistuja ja esindab ühendust selles nõukogus. Komisjoni liige on eesistujaks ühises koostöökomitees ja ühises kaubanduse alakomitees vastavalt nende kodukorrale ja nad esindavad ühendust neis organites.

Artikkel 3

Nõukogu eesistuja edastab ühenduse nimel lepingu artiklis 34 ettenähtud teate.

Artikkel 4

Käesolev otsus avaldatakse Euroopa Ühenduste Teatajas.

Brüssel, 22. märts 1999

Nõukogu nimel

eesistuja

G. Verheugen

[1] EÜT C 14, 19.1.1996, lk 3.

[2] EÜT C 166, 10.6.1996, lk 40.

[3] EÜT L 69, 19.3.1996, lk 4.

--------------------------------------------------
Euroopa Liidu Teataja L 117 , 05/05/1999 Lk 0030 - 0030



Nõukogu otsus , 26. aprill 1999, protokolli sõlmimise kohta, millega laiendatakse Euroopa Ühenduse ja ASEANi liikmesmaade vahelist koostöölepingut Vietnami Sotsialistlikule Vabariigile (1999/295/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 113 ja 130y koostoimes artikli 228 lõike 2 esimese lausega ja lõike 3 esimese lõiguga, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: ühendus peaks oma eesmärkide saavutamiseks välismajandussuhete valdkonnas heaks kiitma protokolli, millega laiendatakse Euroopa Ühenduse ja ASEANi liikmesmaade vahelist koostöölepingut Vietnami Sotsialistlikule Vabariigile, ON VASTU VÕTNUD KÄESOLEVA OTSUSE: Artikkel 1 Käesolevaga kiidetakse ühenduse nimel heaks protokoll, millega laiendatakse Euroopa Ühenduse ja ASEANi liikmesmaade vahelist koostöölepingut Vietnami Sotsialistlikule Vabariigile. Protokolli tekst on lisatud käesolevale otsusele. Artikkel 2 Nõukogu eesistuja teatab protokolli jõustumiseks vajalike menetluste lõpuleviimisest ühenduse puhul. [3] Artikkel 3 Käesolev otsus avaldatakse Euroopa Ühenduste Teatajas. Luxembourg, 26. aprill 1999 Nõukogu nimel eesistuja J. Fischer [1] EÜT C 95, 24.3.1997, lk 41. [2] EÜT C 325, 27.10.1997, lk 16. [3] Nõukogu peasekretariaat avaldab protokolli jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 156 , 23/06/1999 Lk 0037 - 0046



Komisjoni otsus, 3. juuni 1999, küsimustiku kohta, mida kasutada seoses liikmesriikide aruandekohustusega nõukogu määruse (EMÜ) nr 259/93 artikli 41 lõike 2 kohaselt (avaldatud numbri K(1999) 1456 all) (1999/412/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 1. veebruari 1993. aasta määrust (EMÜ) nr 259/93 jäätmeveo järelevalve ja kontrolli kohta Euroopa Ühenduses, ühendusse sisseveo ning ühendusest väljaveo korral, [1] eriti selle artikli 41 lõiget 2, võttes arvesse nõukogu 23. detsembri 1991. aasta direktiivi 91/692/EMÜ teatavate keskkonnaalaste direktiivide rakendamise aruannete ühtlustamise ja ratsionaliseerimise kohta, [2] eriti selle artiklit 6 ning arvestades, et: (1) määruse (EMÜ) nr 259/93 artikli 41 lõikega 1 nähakse ette, et liikmesriigid koostavad enne iga kalendriaasta lõppu aruande Baseli konventsiooni artikli 13 lõikega 3 ettenähtud korras, saadavad selle Baseli konventsiooni sekretariaadile ning selle koopia komisjonile; (2) määruse (EMÜ) nr 259/93 artikli 41 lõikega 2 nähakse ette, et komisjon esitab liikmesriikide aruannete põhjal iga kolme aasta järel aruande, kuidas ühendus ja liikmesriigid kõnealust määrust rakendavad; (3) määruse (EMÜ) nr 259/93 artikli 41 lõikega 2 nähakse ette, et komisjon võib aruande koostamisel nõuda täiendavat teavet direktiivi 91/692/EMÜ artikli 6 kohaselt; (4) järgmise kolme aasta aruanne hõlmab ajavahemikku 2000–2002; (5) käesoleva otsusega ettenähtud meetmed on kooskõlas direktiivi 91/692/EMÜ artikli 6 alusel loodud komitee arvamusega, ON VASTU VÕTNUD KÄESOLEVA OTSUSE: Artikkel 1 Käesolevaga võetakse vastu käesolevale otsusele lisatud küsimustik, mis on seotud määrusega (EMÜ) nr 259/93. Artikkel 2 1. Liikmesriigid kasutavad lisatud küsimustikku selleks, et edastada komisjonile igal aastal teavet lisaks määruse (EMÜ) nr 259/93 artikli 41 lõikega 1 ette nähtud kohustusele saata komisjonile koopia Baseli konventsiooni artikli 13 lõike 3 kohaselt koostatud aastaaruandest. 2. Küsimustikud eelmise kalendriaasta teabega esitatakse enne jooksva kalendriaasta lõppu. Esimene kõnealuse küsimustiku põhjal koostatud ettekanne hõlmab 2000. aasta andmeid ning esitatakse enne 2001. aasta lõppu. Artikkel 3 Käesolev otsus vaadatakse läbi 2004. aastal, kusjuures lähtutakse määruse (EMÜ) nr 259/93 rakendamisel saadud kogemustest, mis ilmnevad käesoleva otsuse alusel kogutud aruannetest. Artikkel 4 Käesolev otsus on adresseeritud liikmesriikidele. Brüssel, 3. juuni 1999 Komisjoni nimel komisjoni liige Ritt Bjerregaard [1] EÜT L 30, 6.2.1993, lk 1. [2] EÜT L 377, 31.12.1991, lk 48. -------------------------------------------------- LISA +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------
Euroopa Liidu Teataja L 151 , 18/06/1999 Lk 0020 - 0020



Nõukogu otsus, 11. mai 1999, Euroopa Ühenduse ja Hiina Hongkongi erihalduspiirkonna vahelise tolliküsimustes toimuva koostöö ja vastastikuse haldusabi lepingu sõlmimise kohta (1999/400/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse komisjoni ettepanekut ning arvestades, et: (1) 5. aprillil 1993. aastal volitas nõukogu komisjoni ühenduse nimel pidama läbirääkimisi seoses koostöö kokkulepete sõlmimisega mõnede ühenduse peamiste kaubanduspartneritega; (2) Euroopa Ühenduse ja Hiina Hongkongi erihalduspiirkonna vaheline tolliküsimustes toimuva koostöö ja vastastikuse haldusabi leping tuleks heaks kiita, ON VASTU VÕTNUD JÄRGMISE OTSUSE: Artikkel 1 Ühendus kiidab heaks Euroopa Ühenduse ja Hiina Hongkongi erihalduspiirkonna vahelise tolliküsimustes toimuva koostöö ja vastastikuse haldusabi lepingu. Lepingu tekst lisatakse käesolevale otsusele. Artikkel 2 Komisjon, mida abistavad liikmesriikide esindajad, esindab ühendust ühises tollikoostöö komitees, mis asutatakse vastavalt lepingu artiklile 21. Artikkel 3 Nõukogu eesistujal on õigus määrata isikud, kes on volitatud ühenduse suhtes siduvale lepingule alla kirjutama. Artikkel 4 Nõukogu eesistuja edastab ühenduse nimel lepingu artikliga 22 ettenähtud teate. [1] Artikkel 5 Käesolev otsus avaldatakse Euroopa Ühenduste Teatajas. Brüssel, 11. mai 1999 Nõukogu nimel eesistuja L. Schomerus [1] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 152 , 18/06/1999 Lk 0001 - 0056



Nõukogu otsus, 22. juuli 1997, Euroopa Ühenduse ja Araabia Ühendemiraatide vahelise tekstiiltoodetega kauplemise lepingu sõlmimise kohta (1999/393/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koostoimes artikli 228 lõike 2 esimese lausega, võttes arvesse komisjoni ettepanekut ning arvestades, et: komisjon on ühenduse nimel pidanud läbirääkimisi Araabia Ühendemiraatidega tekstiiltoodetega kauplemise lepingu üle; alates 1. jaanuarist 1996 kohaldatakse lepingut otsuse 96/410/EÜ [1] artikli 1 kohaselt ajutiselt selle ametliku sõlmimiseni; leping tuleks heaks kiita, ON VASTU VÕTNUD JÄRGMISE OTSUSE: Artikkel 1 Euroopa Ühenduse ja Araabia Ühendemiraatide vaheline tekstiiltoodetega kauplemise leping on käesolevaga ühenduse nimel heaks kiidetud. Lepingu tekst on lisatud käesolevale otsusele. Artikkel 2 Nõukogu eesistujal on õigus määrata isik, kes on volitatud lepingule alla kirjutama, et see ühenduse suhtes siduvaks muuta. Brüssel, 22. juuli 1997 Nõukogu nimel eesistuja J. Poos [1] EÜT L 169, 8.7.1996, lk 39. --------------------------------------------------
Euroopa Liidu Teataja L 147 , 12/06/1999 Lk 0023 - 0023



Nõukogu otsus, 7. juuni 1999, rahvusvahelist delfiinikaitseprogrammi käsitleva lepingu ajutise kohaldamise kohta Euroopa Ühenduses (1999/386/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37 koos artikli 300 lõike 2 esimese lausega ja artikli 300 lõike 3 esimese lõiguga, võttes arvesse komisjoni ettepanekut ning arvestades, et: (1) ühenduse pädevuses on vastu võtta kalavarude kaitset ja majandamist käsitlevaid meetmeid ja sõlmida lepinguid kolmandate riikide ja rahvusvaheliste organisatsioonidega; (2) ühendus on alla kirjutanud Ühinenud Rahvaste Organisatsiooni mereõiguste konventsioonile, mis kohustab rahvusvahelise üldsuse kõiki liikmeid tegema koostööd mere elusressursside kaitse ja majandamise vallas; (3) ühendus on sõlminud kokkuleppe 10. detsembri 1982. aasta Ühinenud Rahvaste Organisatsiooni mereõiguste konventsiooni nende sätete rakendamise kohta, mis käsitlevad piirialade kalavarude ja siirdekalade kaitset ja majandamist; (4) Vaikse ookeani idaosa tuunide ja delfiinide kaitset käsitleval 35. valitsustevahelisel kohtumisel 1998. aasta veebruaris võeti vastu rahvusvahelist delfiinikaitseprogrammi käsitlev leping; (5) lepingu eesmärk on vähendada aastaste piirmäärade kaudu järk-järgult delfiinide tahtmatut surmamist tuuni seinnoodapüügil Vaikse ookeani idaosas, kuni see probleem on täielikult kõrvaldatud, ning edendada lepinguga reguleeritava piirkonna tuunivarude pikaajalist säästlikku kasutamist; (6) ühenduse kalurid püüavad lepinguga reguleeritava piirkonna tuunivarudest ning tõhus osalemine lepingu rakendamises on kooskõlas ühenduse huvidega; (7) nõukogu otsustas 26. aprillil 1999, et ühendus peaks allkirjastama rahvusvahelist delfiinikaitseprogrammi käsitleva lepingu; (8) vastavalt kõnealuse lepingu XIV artiklile on Ameerika Troopikatuunide Komisjonil (IATTC) keskne koht lepingu rakendamise koordineerimisel ja IATTC raames võetakse vastu mitmed rakendusmeetmed; seetõttu on vaja, et ühendus ühineks IATTCga võimalikult kiiresti; (9) ühendus on juba alustanud selle organisatsiooniga ühinemise menetlust, kuid tehnilistel põhjustel võib see viibida; seetõttu on vaja rahvusvahelist delfiinikaitseprogrammi käsitlevat lepingut kohaldada ajutiselt, et kaitsta vaheperioodil selles piirkonnas kalastavate ühenduse laevade huve; (10) lepingu allkirjastamine ja ajutine kohaldamine on esimesed sammud lepingu edaspidise ühendusepoolse heakskiitmise suunas asutamislepingus ettenähtud menetluse kohaselt, ON VASTU VÕTNUD JÄRGMISE OTSUSE: Artikkel 1 Vastavalt rahvusvahelist delfiinikaitseprogrammi käsitleva lepingu XXIX artiklile kohaldatakse nimetatud lepingut Euroopa Ühenduses ajutiselt alates 1. juunist 1999. Artikkel 2 Nõukogu eesistuja määrab isiku, kellel on volitused teatada lepingu ajutisest kohaldamisest ühenduses Ameerika Ühendriikide valitsusele, kes on lepingu hoiulevõtja. Luxembourg, 7. juuni 1999 Nõukogu nimel eesistuja E. Bulmahn --------------------------------------------------
Euroopa Liidu Teataja L 175 , 10/07/1999 Lk 0049 - 0049



Nõukogu ja Komisjoni otsus, 29. aprill 1999, lepingu sõlmimise kohta Euroopa ühenduste ja Kanada valitsuse vahel nende konkurentsiõiguse kohaldamise kohta (1999/445/EÜ, ESTÜ) EUROOPA LIIDU NÕUKOGU, EUROOPA ÜHENDUSTE KOMISJON, võttes arvesse Euroopa Ühenduse asutamislepingut, eriti selle artikleid 87 ja 235 koostoimes artikli 228 lõike 3 esimese lõiguga, võttes arvesse Euroopa Söe- ja Teraseühenduse asutamislepingut, eriti selle artikleid 65 ja 66, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: (1) tuleb tugineda asutamislepingu artiklile 235, sest lepingu teksti on kaasatud peamiselt artiklil 235 põhineva nõukogu 21. detsembri 1989. aasta määruse (EMÜ) nr 4046/89 (kontrolli kehtestamise kohta ettevõtjate ühinemise üle) [2] alla kuuluvad ühinemised ja ülevõtmised; (2) seetõttu tuleks seoses konkurentsiprobleemide järjest selgema rahvusvahelise mõõtmega tugevdada rahvusvahelist koostööd selles valdkonnas; (3) sel eesmärgil on komisjon sõlminud Kanada valitsusega lepingu Euroopa ühenduste ja Kanada konkurentsieeskirjade kohaldamise kohta; (4) leping koos kirjavahetusega tuleks kinnitada, ON VASTU VÕTNUD JÄRGMISE OTSUSE. Artikkel 1 Käesolevaga kinnitatakse Euroopa Ühenduse ja Euroopa Söe- ja Teraseühenduse nimel Euroopa ühenduste ja Kanada valitsuse vaheline leping koos kirjade vahetusega, mis käsitleb nende konkurentsiõiguse kohaldamist. Käesolevale otsusele lisatakse lepingu ja kirjade vahetuse tekst, mis on koostatud hispaania, hollandi, inglise, itaalia, kreeka, portugali, prantsuse, rootsi, saksa, soome ja taani keeles. Artikkel 2 Nõukogu eesistujal on õigus määrata isiku(d), kes on volitatud Euroopa ühenduse suhtes siduvale lepingule alla kirjutama. Komisjoni eesistujal on õigus määrata isiku(d), kes on volitatud Euroopa Söe- ja Teraseühenduse suhtes siduvale lepingule alla kirjutama. Luxembourg, 29. aprill 1999 Nõukogu nimel eesistuja W. Müller Komisjoni nimel eesistuja J. Santor [1] EÜT C 150, 28.5.1999. [2] EÜT L 395, 30.12.1989, lk 1 (parandatud versioon EÜT L 257, 21.9.1990, lk 13). --------------------------------------------------
Euroopa Liidu Teataja L 156 , 23/06/1999 Lk 0023 - 0023



Nõukogu otsus, 29. aprill 1999, lepingu sõlmimise kohta, millega muudetakse teadus- ja tehnikaalast koostöölepingut Euroopa Ühenduse ja Kanada vahel (1999/408/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 130M koostoimes artikli 228 lõike 2 esimese lausega ja lõike 3 esimese lõiguga, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: (1) nõukogu kiitis oma 26. veebruari 1996 otsusega heaks teadus- ja tehnikaalase koostöölepingu sõlmimise Euroopa Ühenduse ja Kanada vahel; [3] (2) nõukogu volitas oma 22. juuni 1998 otsusega komisjoni ülalmainitud lepingu artikli 12 lõikes b sätestatud korras pidama läbirääkimisi kõnealuse lepingu muutmiseks üksnes koostöövaldkondades, mida on mainitud kõnealuse lepingu artiklis 4; (3) nõukogu andis oma 13. detsembri 1998 otsusega loa muutmislepingu allkirjastamiseks; (4) muutmislepingule kirjutati alla 17. detsembril 1998; (5) muutmisleping tuleks heaks kiita, ON VASTU VÕTNUD JÄRGMISE OTSUSE: Artikkel 1 Leping, millega muudetakse teadus- ja tehnikaalast koostöölepingut Euroopa Ühenduse ja Kanada vahel, kiidetakse heaks. Muutmislepingu tekst on lisatud käesolevale otsusele. Artikkel 2 Euroopa Ühenduse ja Kanada vahelise teadus- ja tehnikaalase koostöölepingu artikli 12 kohaselt teatab nõukogu eesistuja, et ühendus on lepingu jõustumiseks vajalikud menetlused lõpule viinud. Luxembourg, 29. aprill 1999 Nõukogu nimel eesistuja W. Müller [1] EÜT C 400, 22.12.1998, lk 27. [2] Arvamus on esitatud 13. aprillil 1999 (Euroopa Ühenduste Teatajas seni avaldamata). [3] EÜT L 74, 22.3.1996, lk 25. --------------------------------------------------
Komisjoni otsus,

18. juuni 1999,

millega muudetakse komisjoni otsuseid 96/579/EÜ ja 97/808/EÜ nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta vastavalt liikluskorraldusvahendite ja põrandakatete nõuetele vastavuse tõendamisel

(teatavaks tehtud numbri K(1999) 1484 all)

(EMPs kohaldatav tekst)

(1999/453/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 21. detsembri 1988. aasta direktiivi 89/106/EMÜ ehitustooteid käsitlevate liikmesriikide õigus- ja haldusnormide ühtlustamise kohta, [1] mida on muudetud direktiiviga 93/68/EMÜ, [2] eriti selle artikli 13 lõiget 4,

ning arvestades, et:

(1) komisjon on juba vastu võtnud rea otsuseid nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta; tehnika arenedes võib tekkida vajadus neid kohandada; nii ongi see otsuste 96/579/EÜ [3] ja 97/808/EÜ [4] puhul;

(2) käesolevas otsuses ettenähtud meetmed on kooskõlas alalise ehituskomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsust 96/579/EÜ muudetakse järgmiselt.

1. II lisas lisatakse rubriigi

"Teemärgistustooted:"

järele järgmine taane:

"— puistematerjalid (klaashelmed, libisemist vähendavad lisandid ning mõlema kombinatsioonid),"

2. III lisas lisatakse tootepere

"LIIKLUSKORRALDUSVAHENDID (1/2)"

all esitatud tabeli veergu

"Toode (tooted)"

rubriigi

"Teemärgistustooted:"

järele järgmine taane:

"— puistematerjalid (klaashelmed, libisemist vähendavad lisandid ning mõlema kombinatsioonid),".

Artikkel 2

Otsust 97/808/EÜ muudetakse järgmiselt.

1. I lisale lisatakse järgmine lõik:

"Väliskasutuseks mõeldud kivipõrandamaterjalid.

Sisekasutuseks mõeldud kivipõrandamaterjalid, mis kuuluvad tuletundlikkusklassi AFL, BFL või CFL ja mille toimivus tuletundlikkuse seisukohalt ei muutu tootmise käigus, tuletundlikkusklassi DFL, EFL või FFL ning samuti klassi AFL, mida otsuse 96/603/EÜ kohaselt ei pea tuletundlikkuse seisukohalt katsetama."

2. II lisale lisatakse järgmine lõik:

"Sisekasutuseks mõeldud kivipõrandamaterjalid, mis kuuluvad tuletundlikkusklassi AFL, BFL või CFL ja mille toimivus tuletundlikkuse seisukohast võib tootmise käigus muutuda, üldjuhul keemiliselt muudetavad tooted, nt tuleaeglustid, või tooted, mille koostise muutmine võib muuta toimivust tuletundlikkuse seisukohast."

3. II lisas lisatakse tootepere

"PÕRANDAKATTED (2/2)"

all esitatud tabelisse järgmine rida:

"Kivipõrandamaterjalid | Sisekasutuseks | AFL — BFL — CFL(1) | 1(2) |

AFL — BFL — CFL(3) | 3(4) |

AFL(5) — DFL — EFL — FFL | 3(4) |

Väliskasutuseks | | 4(6)" |

Artikkel 3

Käesolev otsus on adresseeritud liikmesriikidele.

Brüssel, 18. juuni 1999

Komisjoni nimel

komisjoni liige

Martin Bangemann

[1] EÜT L 331, 3.12.1997, lk 18.

[2] EÜT L 40, 11.2.1989, lk 12.

[3] EÜT L 220, 30.8.1993, lk 1.

[4] EÜT L 254, 8.10.1996, lk 52.

--------------------------------------------------